Sudaanitti rooba cimaan lolaan uumame lubbuu namoota 60 galaafachuu miidiyaaleen mootummaa gabaasan.
Jalqaba ji'a Waxabajjii irraa eegaluun Sudaan rooba cimaa keessa turte. Naannoolee 15 keessattis namoota 200,000 tahan irra miidhaan dhaqqabsiissera. Naannoon Waayit Naayil isaan keessaa akka malee kan miidhamanidha. Gabaasni Dhaabbata Mootummoota Gamtoomanii akka agarsiisutti ammoo sababa lolaadhaan manneetiin 37,000 tahan guutummaan kan manca'an yoo tahu ammallee lolaa hamaan akka eegamu akeekkachiiseera. Waktiin roobaa hanga xumura ji'a Onkoloolessaatti eegama. Mana Wad Ramli, 75km (45 miles) Kaartum irraa fagaattu keessatti sababa lolaan diigame. Jiraattota Wad Ramil bidiruudhaan meeshaa isaanii hafte baafachuuf deebi'an. Waan danda'an gara lafa gogaatti baafataniru. Meeshaalee lolaa irraa oolan konkolaataa fe'eumsaan baasaa jiru. Jiraattota sababa lolaan qe'ee irraa buqqa'aniif kaampii qophoofte Magaalichi gariin lolaan liqimfameera.